Diari Oficial de la Generalitat Valenciana


Sumari del DOGV 7662, del 20-11-2015 (2015/9348)

RESOLUCIÓ de 16 de novembre de 2015, del rector, relativa a la creació i modificació de diversos fitxers automatitzats d'aquesta Administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2015/11/16/(1)/dof/vci/html**

### Dades del document

Número de DOGV
:   7662

Data del DOGV
:   20-11-2015

Secció del DOGV
:   I. DISPOSICIONS GENERALS

Número del document
:   2015/9348


Data del document
:   16-11-2015

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * legislació
    * base de dades
    * dades personals
    * universitat

RESOLUCIÓ de 16 de novembre de 2015, del rector, relativa a la creació i modificació de diversos fitxers automatitzats d'aquesta Administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2015/9348]  
L'article 20 de la Llei Orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només es pot fer mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació dels fitxers que s'indiquen en els annexos I, II i III i la modificació del fitxer que s'indica en l'annex IV d'aquesta disposició.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
  
Tercer  
Els responsables dels fitxers automatitzats indicats en els annexos adopten les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pels fitxers automatitzats indicats en els annexos poden exercir el seu dret d'accés, de rectificació i de cancel·lació de les dades davant de l'òrgan competent i de la forma reglamentàriament establida, en els casos previstos en la legislació vigent.  
  
Cinquè  
En els casos que es preveuen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 16 de novembre de 2015.- El rector de la Universitat Politècnica de València: Francisco José Mora Mas.  
  
  
  
ANNEX I  
Fitxer: Portal Objectes Digitals UPV  
  
Finalitat i usos previstos: aquest fitxer emmagatzema dades dels usuaris que s'identifiquen en el portal de descàrrega d'objectes digitals de la Universitat Politècnica de València. La finalitat d'aquestes dades és identificar i poder comunicar-se amb els usuaris per a l'ús correcte del lloc web.  
Persones i col·lectius de què s'obtenen les dades o que estan obligats a subministrar-les: persones de la UPV i externes que es registren o inicien sessió en el portal.  
Procediment de recollida de les dades: formulari.  
Estructura bàsica del fitxer i descripció de les dades recollides: nom, cognoms, adreça de correu electrònic, col·lectiu a què pertanyen dins de la Universitat: dades acadèmiques i professionals.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
  
ANNEX II  
Fitxer: Usuaris de gridSAM  
  
Finalitat i usos previstos: gestió administrativa d'usuaris per a accés a la plataforma GridSAM i la notificació d'incidències relacionades amb aquesta.  
Persones i col·lectius de què s'obtenen les dades o que estan obligats a subministrar-les: usuaris que es registren per a accés a la plataforma.  
Procediment de recollida de les dades: formulari.  
Estructura bàsica del fitxer i descripció de les dades recollides: nom, cognoms, centre hospitalari adscrit, correu i ciutat.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
  
ANNEX III  
Fitxer: Fitxer del Museu d'Informàtica  
  
Finalitat i usos previstos: gestionar visites i donacions, informar sobre activitats organitzades al seu si, fer enquestes.  
Persones i col·lectius de què s'obtenen les dades o que estan obligats a subministrar-les: professors del sistema educatiu, visitants, donants, amics del museu, participants en activitats educatives de difusió.  
Procediment de recollida de les dades: automatitzat.  
Estructura bàsica del fitxer i descripció de les dades recollides: nom, cognoms, document nacional d'identitat, adreça postal, telèfon, adreça de correu electrònic.  
Sistema de tractament de les dades: formulari.  
Cessions de dades previstes: Google Inc.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
  
ANNEX IV  
Fitxer: Fitxer del Servei de Normativa i Inspecció  
  
Finalitat i usos previstos: gestió dels informes jurídics a realitzar per l'oficina, així com la gestió de l'inventari dels terrenys i propietats de la Universitat Politècnica de València, expedients de validació per a la contractació, declaració, modificació i supressió de fitxers de dades de caràcter personal, així com els referits a la tramitació d'expedients d'informació reservada i disciplinaris de la comunitat universitària de la UPV. Registre de persones jurídiques de la UPV, registre de delegacions de signatura i competència de la UPV i tramitació dels expedients de responsabilitat patrimonial.  
Persones o col·lectius de què s'obtenen les dades o que estan obligats a subministrar-les: venedors o cedents de propietats a la Universitat Politècnica de València, persones subjectes a expedients d'expropiació i notaris/àries intervinents en la constitució de les escriptures públiques, persones que desitgen contractar amb la UPV, integrants dels consells de direcció i patronats de les persones jurídiques, personal docent i investigador i personal d'administració i serveis.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, càrrec, adreça, número de telèfon, adreça de correu electrònic, dades econòmiques relatives a la comissió d'infraccions administratives.  
Sistema de tractament de les dades: mixt.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell mitjà.


Còpia Permalink ELI